PÁLYÁZATI FELHÍVÁS

szakmai továbbképzés, eszközvásárlás vagy könyvvásárlás támogatására

A „Richter Gedeon Nyrt. a Magyar Egészségügyért” Közhasznú Alapítvány („Alapítvány”) Kuratóriuma az Alapítvány célkitűzéseinek megfelelően, céljai elérése érdekében az alábbi pályázati felhívást teszi közzé.

1. A pályázat célja

A magyarországi gyógyszerészek szerepe a betegek egészségügyi felvilágosításában és életviteli tanácsadásban meghatározó. A magyar társadalom elemi érdeke, hogy tagjai megfelelő információt kapjanak az egészséges életmódhoz, egészségmegőrzéshez, betegségekhez és kezelésükhöz, valamint a gyógyszerek helyes használatához kapcsolódóan. Az Alapítvány célja a gyógyszerészek gondozási és tájékoztatási tevékenységének támogatása.

A pályázat célja a gyógyszertári szakdolgozók tudományos-szakmai fejlődésének, szakmai képzésének elősegítése.

A pályázat célja továbbá a betegellátás hatékonyságát javító szakkönyvek, eszközök, szoftverek beszerzésének és azok frissítésének támogatása.

1. Pályázati kategóriák

1. Szakmai továbbképzés

A pályázat keretében lehetőség van a pályázat célkitűzéseivel megegyező továbbképző tanfolyamon vagy egyéni szakmai továbbképzésen, belföldi kreditpontszerző szakmai tudományos kongresszuson történő részvétellel közvetlen összefüggésben felmerülő kiadások (utazási költség, szállásköltség, részvételi díj) támogatására. Lehetőség van továbbá aktív részvétel (előadás, poszter) esetén külföldi kongresszusi támogatás elnyerésére is.

A támogatás maximális összege pályázónként: 300.000,- Ft.

1. **Eszközvásárlás, szoftverbeszerzés/frissítés vagy könyvvásárlás**

A pályázat célkitűzéseihez illeszkedő, a betegellátás és gondozás színvonalát javító műszerek, a betegdokumentációt segítő informatikai eszközök, továbbá a működtetésükhöz szükséges segédeszközök, szoftverek, szoftverfrissítések és anyagok beszerzésének támogatása.

A pályázat keretében lehetőség van a pályázat célkitűzéseivel és a témákhoz kapcsolódó tartalmú szakkönyv vásárlásának és szakmai folyóirat előfizetésének támogatására is.

A támogatás maximális összege pályázónként: 300.000,- Ft.

1. Pályázók köre

***A 2.1. pontban*** leírt szakmai továbbképzésre olyan, a pályázat célkitűzésben megjelölt betegellátást végző intézmények (gyógyszertárak), gazdálkodó szervezetek pályázhatnak, amelyek velük jogviszonyban álló (például tagi jogviszony, munkaviszony vagy más, munkavégzésre irányuló jogviszony) gyógyszertári szakdolgozó(k) szakmai továbbképzését támogatják. Az előbbieken kívül a támogatásra gyógyszerészi gondozással foglalkozó egyéni vállalkozó gyógyszerészek is pályázhatnak.

***A 2.2.*** pontban felsoroltakra pályázatot nyújthatnak be a gyógyszertárak, gazdálkodó szervezetek és az egyéni vállalkozó gyógyszerészek.

A pályázónak magyarországi székhellyel és telephellyel kell rendelkeznie.

Nem pályázhatnak a Richter Gedeon Nyrt. alkalmazottai.

Az Alapítvány egy pályázótól csak egy témakörben fogad el pályázatot.

1. Pályázatok benyújtása és tartalma

A pályázatokat az Alapítvány Titkárságához kell postai úton, ajánlott küldeményként megküldeni a kuratórium titkára, Dr. Pellioniszné Dr. Paróczai Margit nevére, az alábbi postai címre:

„Richter Gedeon Nyt. a Magyar Egészségügyért” Közhasznú Alapítvány  
1103 Budapest, Gyömrői út 19/21.

A pályázatok benyújtásának határideje **2023. november 28. (kedd), 24:00 óra.**

A pályázat nyílt, mely az Alapítvány honlapján kerül meghirdetésre.

Azonos pályázótól a kategóriák (szakmai továbbképzés vagy eszköz-/könyvvásárlás) egyikében egy pályázatot fogadunk el.

A pályázat benyújtása a mellékelt adatlap megfelelő kitöltésével lehetséges.

A pályázatnak az adatlapon szereplő információkat mindenképpen tartalmaznia kell. Minden olyan egyéb dokumentum mellékelését is javasoljuk, amely a támogatás odaítélésének indokoltságát alátámaszthatja (pl. kongresszusi meghívó).

1. A pályázatok elbírálása

A pályázatokat az Alapítvány alapítójától független, az Alapítvány Kuratóriuma által felkért neves hazai szakemberekből álló Pályázati Bizottság bírálja el.

A pályázatok elbírálásának végső tervezett határideje **2023. december 15. (szerda)**

A Pályázati Bizottságnak indokolt esetben lehetősége van a határidőt egy alkalommal és maximum 30 (harminc) nappal meghosszabbítani. A határidő meghosszabbításáról a pályázók írásban, ajánlott levél útján kapnak értesítést.

A Pályázati Bizottság az alábbi formai okokból utasítja el a pályázatot:

1. ha azt a pályázó elkésetten terjesztette elő;
2. ha a pályázat előterjesztése egyébként nem a 4. pontnál leírtak betartásával történt meg.

A Pályázati Bizottság a formai okok miatt el nem utasított pályázatokat az alábbi fő szempontok figyelembevételével bírálja el:

1. a pályázat megfelelősége a pályázat céljának és a kategóriáknak;
2. a pályázat társadalmi és szakmai hasznosságának, jelentőségének, fontosságának és megalapozottságának mértéke;
3. a pályázó alkalmassága a megjelölt célok elérésére;
4. a pályázatot alátámasztó szakmai információk minősége.

Az Alapítvány által megadott támogatás legfeljebb a pályázó által kért összeg lehet, azonban a Pályázati Bizottság dönthet úgy is, hogy a pályázó részére a kértnél kevesebb támogatást biztosít. Döntésekor a Pályázati Bizottság elsősorban a támogatni kért kategória társadalmi és szakmai hasznosságát, jelentőségét, fontosságát és megalapozottságát veszi figyelembe.

A pályázat elbírálásának eredménye a következő lehet:

1. a Pályázati Bizottság a pályázatot formai ok(ok) miatt elutasítja;
2. a Pályázati Bizottság a pályázatot tartalmi szempont(ok) miatt elutasítja;
3. a Pályázati Bizottság a pályázatot elfogadja és az Alapítvány a pályázó részére a kértnél alacsonyabb összegű támogatást ítél meg;
4. a Pályázati Bizottság a pályázatot elfogadja és az Alapítvány a pályázó részére az általa kért összegű támogatást ítéli meg
5. a pályázatok beérkezésének sorrendje.

Az Alapítvány által megadott támogatás legfeljebb a pályázó által kért összeg lehet, azonban a Pályázati Bizottság dönthet úgy is, hogy a pályázó részére a kértnél kevesebb támogatást ad. Döntésekor a Pályázati Bizottság elsősorban a támogatni kért cél társadalmi és szakmai fontosságát, megalapozottságát veszi figyelembe.

A pályázat elbírálásának eredménye a következő lehet:

1. a Pályázati Bizottság a pályázatot formai ok(ok) miatt elutasítja;
2. a Pályázati Bizottság a pályázatot tartalmi szempont(ok) miatt elutasítja;
3. a Pályázati Bizottság a pályázatot elfogadja és az Alapítvány a pályázó részére a kértnél alacsonyabb összegű támogatást ítél meg;
4. a Pályázati Bizottság a pályázatot elfogadja és az Alapítvány a pályázó részére az általa kért összegű támogatást ítéli meg.

Az Alapítvány a pályázat elnyeréséről igazolás megküldésével értesíti a nyertes pályázókat.

A nyertes pályázók az elnyert támogatási összeg felhasználásáról – szakmai pályázat elnyerése esetén a regisztráció befizetését igazoló okmány mellékelésével, eszközvásárlás, könyvvásárlás esetén a számlamásolat mellékelésével, annak elnyerését követő 1 (egy) éven belül írásban kötelesek nyilatkozatot tenni az Alapítvány Kuratóriuma felé, Dr. Pellioniszné Dr. Paróczai Margit nevére és címére.

1. **Adatvédelem**

Egyéni vállalkozók esetében az adatkezelés jogalapja a pályázók önkéntes adatszolgáltatása és a pályázat benyújtása folytán megadott hozzájárulása, amely a jelen pályázati felhívásban megadott tájékoztatáson alapul. Amennyiben valamely személy nem járul hozzá személyes adatainak kezeléséhez, úgy a pályázaton nem tud részt venni. A részletes adatkezelési tájékoztatás a Felhívás 1. sz. mellékletében érhető el.

Tekintettel az alábbi, 7. pontban meghatározott transzparencia kötelezettségekre a pályázó nyilatkozik arról, hogy a juttatás név szerinti közzétételéhez hozzájárulását adja vagy nem járul hozzá és adatai aggregált módon kerülnek közzétételre.

1. **Transzparencia**

A pályázó tudomásul veszi, hogy az Alapítvány alapítója a Richter Gedeon Nyrt., így esetleges nyertesként a Richter Gedeon Nyrt-től közvetett juttatásban részesül. A Richter Gedeon Nyrt. tagja a Medicines for Europe ([www.medicinesforeurope.com](http://www.medicinesforeurope.com)) elnevezésű európai gyógyszeripari szervezetnek, amely szervezet az iparági önszabályozás körében a tagokra kötelező erejű rendelkezéseket bocsáthat ki. Tekintettel arra, hogy a Richter Gedeon Nyrt.-nek a Medicines for Europe Etikai Kódexe (<http://www.medicinesforeurope.com/wp-content/uploads/2016/02/Medicines-for-Europe_Code-of-Conduct.pdf>) 7. fejezetében foglalt transzparencia előírások alapján az egészségügyi szakembereknek, betegszervezeteknek és egészségügyi szervezeteknek nyújtott egyes juttatások tekintetében közzétételi kötelezettsége áll fenn,   a nyertes pályázók egyes adatait (név, cím, juttatás összege stb.) – mindenki számára elérhető módon, a saját honlapján, három (3) évig folyamatosan – nyilvánosságra kell hoznia. Az egészségügyi szakembereknek az adatvédelemre és az információs önrendelkezési jogra tekintettel lehetőségük van a név szerinti közzétételhez szükséges hozzájárulásról nyilatkozniuk.

Budapest, 2023. november 20.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Pellioniszné dr. Paróczai Margit

Az Alapítvány Titkára

Melléklet:

* Pályázati adatlap
* Adatkezelési összefoglaló
* Teljes adatkezelési tájékoztató
* Adatkezelési nyilatkozat

**„RICHTER GEDEON RT. A MAGYAR EGÉSZSÉGÜGYÉRT” ALAPÍTVÁNY**

(RGMEA GYSZ 2023/II.)

PÁLYÁZATI ADATLAP SZAKMAI TOVÁBBKÉPZÉS, ESZKÖZVÁSÁRLÁS VAGY KÖNYVVÁSÁRLÁS TÁMOGATÁS IGÉNYLÉSÉHEZ

**Kérjük, szíveskedjen kézzel írva olvashatóan vagy géppel kitölteni az összes mezőt. Egy pályázó csak egy témában pályázhat (rendezvény, eszköz vagy könyv). Kérjük, válasszon és a megfelelő mezőket töltse ki.**

1. **PÁLYÁZÓ ADATAI1**

|  |  |  |  |  |  |
| --- | --- | --- | --- | --- | --- |
| **Cégnév / egyéni vállalkozó vállalkozásának neve** |  | | | | |
| **Gyógyszertár neve/település** |  | | | | |
| **Cég/egyéni vállalkozó székhelye** | Irányítószám: | | Település: | | |
| Közterület: út, utca, tér stb.: | | | | Házszám, emelet, ajtó: |
| **Cég/egyéni vállalkozó adószáma** |  | | | | |
| **Elérhetőségi adatok** | Kapcsolattartó neve:  Telefonszáma (mobil/vezetékes): +36  E-mail címe: | | | | |
| **A bankszámlaszámhoz tartozó IBAN-kód (HU+2 számjegy) - csoportos átutaláshoz** |  | **Cég / egyéni vállalkozó bankszámlaszáma (3x8 számjegy)** | |  | |

1. **SZAKMAI TOVÁBBKÉPZÉS ADATAI**

|  |  |
| --- | --- |
| **A rendezvény elnevezése, pontos megjelölése** |  |
| **A rendezvény helyszíne** |  |
| **A rendezvény ideje** |  |
| **A részvétel célja**  (A megfelelő részt kérjük aláhúzni. Az előadás / poszter kivonatát és az elfogadásáról szóló értesítést kérjük mellékelni.) | |
| továbbképzés előadás tartása poszter bemutatása | |
| **A részvétel becsült költségigénye (e Ft; úti- és szállásköltség, részvételi díj, stb.)** |  |
| **Pályázott összeg (e Ft)** |  |

1. **ESZKÖZZEL, KÖNYVVEL KAPCSOLATOS ADATOK**

|  |  |
| --- | --- |
| **Az eszköz / könyv megnevezése, típusa** |  |
| **Az eszköz / könyv beszerzési ára (e Ft)**  **(Árajánlatot kérjük mellékelni.)** |  |
| **Az eszköz / könyv tervezett felhasználása** |  |
| **Kért támogatási összeg (e Ft)** |  |

*Kérjük, hogy az Önökre vonatkozó, megfelelő rubrikában jelezzék nyilatkozatukat („X” jellel).*

|  |  |
| --- | --- |
|  | Gazdálkodó szervezet és egyéni vállalkozó foglalkoztatóként akként nyilatkozom, hogy megismertem a pályázati felhívás 6. pontjában foglalt adatkezelési tájékoztatót, és a pályázattal esetlegesen érintett természetes személy foglalkoztatottaimmal megismertettem az adatkezelés körülményeit, őket megfelelő tájékoztatásban részesítettem, és gondoskodtam a jogszerű adatkezelésről (beleértve a személyes adatoknak az Alapítvány felé történő jogszerű továbbítását is). |

|  |  |
| --- | --- |
|  | Egyéni vállalkozó természetes személy érintettként akként nyilatkozom, hogy megismertem a pályázati felhívás 6. pontjában foglalt adatkezelési tájékoztatót, és a pályázatot ezen tájékoztatás ismeretében nyújtom be, a pályázattal kapcsolatos adatkezeléshez a pályázat benyújtásával hozzájárulásomat adom. |

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2023. \_\_\_\_\_\_\_\_\_\_\_\_\_\_ hó \_\_\_\_\_\_ nap

A Pályázó nevében és képviseletében:

P. H.

Aláírás: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az adatok megadása kötelező, szerződés kötésének előfeltétele, ezek hiányában a pályázaton nem tud részt venni. Az Ön azonosítása, a részvételi jogosultság és a pályázat elbírálása és a nyertes pályázat esetén a pályázati díjak szolgáltatása céljából, mint szerződés teljesítéséhez szükségesek a megadott adatok.